নিৰ্বাচনী আচৰণবিধি চলি থকাৰ মাজতে বৃহস্পতিবাৰে মৰিয়নিত জব্দ হয় হিতাধিকাৰীৰ মাজত বিতৰণৰ বাবে নিয়া কেইবাখনো চাইকেল। একাংশ স্থানীয় লোকে জব্দ কৰে চাইকেল কেইখন।
এখন বলেৰ' পিক আপ বাহনেৰে নি থকা অৱস্থাত ধোদৰ আলিত একাংশ লোকে দেখি গাড়ীখন অনুসৰণ কৰে। পাছত মৰিয়নিৰ হেমলাই চামতলত বাহনখন ধৰা পেলাবলৈ সক্ষম হয়।
বাহনখনৰ চালকজনে প্ৰকাশ কৰা মতে তেওঁ চাইকেল কেইখন টিয়কলৈ নি আছিল। কিন্তু মূল পথেৰে নগৈ ভিতৰুৱা এটা ৰাষ্টাৰে গাড়ীখন যাবলৈ লোৱাত ৰাইজৰ মাজত সন্দেহ উপজে।
পাছত উক্ত স্থানত মৰিয়নি সমষ্টিৰ কংগ্ৰেছ বিধায়ক ৰূপজ্যোতি কুৰ্মী উপস্থিত হৈ আৰক্ষীক খবৰ দিয়ে। বিধায়ক কুৰ্মীয়ে চাইকেল কেইখন বিজেপিয়ে নিৰ্বাচনৰ সময়ত ভোটৰ স্বাৰ্থত ৰাইজক প্ৰলোভন দিয়াৰ উদ্দেশ্যে নিয়া বুলি সন্দেহ প্ৰকাশ কৰে।
গাড়ীখনৰ চালকজনে প্ৰতিবাৰে পথ সলনি কৰি পাছত আমগুৰিৰ ৰাষ্টাৰে চাইকেল কেইখন নি আছিল বুলি কৈ যি ৰাষ্টাৰে যাব লাগে সেই ৰাষ্টাৰে নোযোৱাত সন্দেহ ওপজা বুলিও বিধায়কজনে জানিবলৈ দিয়ে।
আনহাতে বাহনখনৰ চালকজনে প্ৰকাশ কৰা মতে টিয়কৰ এটা বেংকলৈহে এই চাইকেলকেইখন নি আছিল। কিন্তু কি উদ্দেশ্যত নিৰ্বাচনৰ বতৰত এইদৰে চাইকেল লৈ যোৱা হৈছে সেয়া জানিব পৰা হোৱা নাই।
ইপিনে জব্দ কৰা চাইকেল কেইখন স্থানীয় ৰাইজে পাছত আৰক্ষীক গতাই দিয়ে।
কিম জঙ উনৰ নতুন ফতোৱা; দেশৰ শিশুসকলৰ নাম ৰাখিব লাগিব 'বোমা','বন্দুক'!
অস্কাৰলৈ ৰাজামৌলীৰ 'আৰআৰআৰ'! ভিজুৱেল ইফেক্ট শাখাত মনোনয়ন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
